ውን በኛ መለያየት በቤተክርስቲያን ላይ የሚደርሰው አደጋ የሚያሳስበን ከሆነ ተከፋፍለን በሩቁ ከመተጋተግ ጠጋ ብለን መወያየት የግድ የሚለን ወቅት ላይ ነን፡፡ ያኛው ፓትሪያርክ ናቸው ትክክለኛው…እኚህኛው በጉልበት ነው…ያኛው ቡድን ነው ጥፋተኛው፤ ይህኛው ዘማሪ ያሬዳዊ ዜማን ይከተላል….ያኛው እንደዛ ነው….ይህኛው ሰባኪ ምንትስ ነው….ያኛው ቅብርጥስ ነው…እያሉ ራስን ወይም ቡድንን ትክክለኛ ሌላውን ጥፋተኛ ማድረግ እና ሰውን በመሰለው መፈረጁን አቁሞ….ሁሉም የጥፋቱ….የመለያየቱ… አካል አድርጎ ራሱን ቆጥሮ የመፍትሄውም አካል ማድረግ የግድ ነው፡፡ ወደድንም ጠላንም ሁላችንም ጥፋተኞች ነን፡፡ ግማሾቻችን የዚህኛው ወይም የዚያኛው ቡድን/ማሀበር/ ወዘተ ደጋፊ ወይም አባል ሆነን ተለያይተናል፡፡ ሌሎቻችን መለያየቱን እንዲሰፋ አድርገናል ወይም ዝም ብለን አይተናል፡፡ መለያየት ሃጢያት እንደሆነ ሁላችንም የማንስተው ነገር ነው፡፡ ስለዚህ ሁላችንም በድለናል ቤተክርስቲያንን፤እግዚያብሄርንና ምእመናንን አሳዝነናል፡፡
